bg bg bg ru uk fi ru ru ru hbs_cyr bg ru uk bg bg ru ru bg en uk bg ru bg bg bg be bg bg ru ru hbs_cyr bg bg es en bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg ru bg bg ru bg bg mk bg ru bg bg bg bg mk mk bg bg bg bg bg mk ru bg bg bg bg bg ru bg bg bg bg bg bg bg bg bg ru bg ru bg bg bg bg uk bg bg ru ru ru bg bg en bg bg bg bg bg bg bg bg bg bg en bg bg bg bg bg bg bg bg en bg bg bg bg en bg bg bg bg
От овчедушието покълва насилието | КАРМИЧНИЯТ КРЪГ
Последно обновяване 25 септември 2022, 00:45
Честит рожден ден НА РОДЕНИТЕ НА 25 СЕПТЕМВРИ!
01 юни 2022 Светлана Тилкова - Алена От главния редактор 452  Коментарите са изключени за От овчедушието покълва насилието
На 11 май многолюден протест, организиран от партия „Възраждане“, препълни улица „Московска“ и околните градинки в опит украинското знаме, бучнато редом с българското и с флага на София върху фасадата на общината, да бъде свалено. Множеството беше няколкохилядно и надскочи по численост жълтопаветните протести отпреди две години.
Не успяха да свалят украинското знаме, което няма място там, където, незнайно пред кого, раболепието и сервилността на Общинския съвет на София, гласуваха да стои. Докога ли? До края на войната? Да не би да се гласим да ставаме федерация с Украйна?
Или пънем мускули пред Русия да си имат едно наум как ще ги смачкаме с нашите осем изтребители, а ако извадим от секретните си хранилища и осем легендарни танка Т-34, свиден спомен от Втората световна война, ще се чудят руснаците къде да се скрият. Сега е моментът да го сторим, а дългосрочната ни цел е освобождаването от руски гнет на Волго-Камска България, днес част от Руската федерация. Така решаваме и стратегически проблем на родината ни – осигуряваме си евтин петрол и газ до вечността, щото това са си отколешни български земи. Мечти!
С какво тази моя градивна визия на прага на фантазията е по-лоша от визионерството на многоуважавания от секретарката на политическия му кабинет и подиграван де що иде по света настоящ министър-председател, който народната любов нарече Просто Киро. Помните ли какво ни обеща този човек през септември миналата година? Забравили сте! „За три години правиме България Швейцария на Балканите. Знаем и можем! Времето за тотална промяна в България настъпи! Стига вече кражби и корупция. В държавата пари има, но те не се разпределят правилно, всъщност те изобщо не се разпределят в държавата, а просто потъват в нечии джобове и офшорни банкови сметки. Ако се прекратят кражбите, в държавата има достатъчно пари, че да достигнем швейцарският стандарт на живот.“
Точно се размечтах как може и конфедерация с Швейцария да направим, че и франка да приемем, наравно с еврото, а визията на премиера да се окаже лъжа, като гледам горкото ни битие. На големите лъжи най-лесно се вярва – не го казвам аз, Гьобелс, министърът на пропагандата и просвещението на нацистка Германия, го е изрекъл.
Да се върнем в действителността.
Защо митингуващите не успяха да свалят знамето? Жандармерията беше малко, а стълбата на протестиращите дълга. Скандираха много, клатиха буса на жандармерията, не успяха да го обърнат, накрая по команда се обърнаха наопаки и тръгнаха нанякъде. Много шум за нищо. И една потрошена частна кола.
Денят 11 май 2022 година е на Съдбовно подчинение, на което са подвластни и излезлите на протеста. Общата вибрация е на трудности, породени от странични фактори, които за съжаление са свързани с нежеланието на общинската власт да свали украинското знаме. Трудности, от които на първо място ще са потърпевши точно хората, съставящи сегашната общинска власт. Забравят, че догодина има избори.
Повикаха, поискаха оставката на премиера, сякаш се беше скрил при кмета, а не през един океан, уж на важни разговори в САЩ, и си тръгнаха. Сега очакваме четири пъти по-евтин американски газ от руския, но на този етап се оказва, че не е сигурно дали американците знаят за договорката.
Така и не разбраха политпротестърите, че ако искаш да постигнеш целта си, е правилно, разумно и печелившо да я наченеш според астрологичен съвет. Иначе цялата пђра отива в свирката. И за да не ви хрумне, че говоря празни приказки, ще ви припомня какво казах за преобладаващо платените протести от лятото на 2020 година: 9 юли, датата, на която започнаха, ги обрича на провал. Предсрочни избори няма да се случат. Така беше, нали? Тогава обаче никой не ми вярваше. Така и не им узряха главите на даващите парите, че да виждаш в бъдещето е умение различно от душевното състояние да вярваш или не.
Ако някакъв протест иска да постигне нещо по-различно от крещящи тълпи, ласкаещи егото на партията организатор, датата му трябва да бъде предварително изчислена. Другото е бутафорна шумотевица. Да привикват хората към зрелищата, че хлябът стана скъп, а за пастите да не говорим.
Хляб и да няма, ще го изгладуваме. И пак ще има. Но достойнството си като личности, българи, народ и с гладуване няма да спасим. За протеста говоря. Искат да свалят украинското знаме от общината. Похвално. Но веят руски знамена заедно с българското. Не свършиха русофилите в окаяната ни държава. Иска му се на някой да сме руска губерния. Добре, червеното знаме е заместило кръвта във вените ви и зомбирало мозъците ви. Дигайте си багажа и емигрирайте в Русия. След като достойнството ви като българи, потомци на тия, дето са дали писменост и християнство на руснаците, се е свило на запъртък, какво правите в България.
Хем българин, хем руснак ми прилича на българското автентично дясно, което се оказва популистко ляво, при това и с раздвоена полова идентичност.
Това беше дребен пример за голямата липса на достойнството да си българин. Все някакви фили и фоби. А аз все си пея моята тъжна песен на самотен българофил.
Където и да разръчкаш, достойнството да си българин, уважаващ сънародниците си според делата им, дори не е мираж на хоризонта. Забравено понятие, отживелица от вехти векове.
Според окончателно решение на Столичния общински съвет от 12 май 2022-а в София, район Подуяне, ще има улица „Милен Цветков“, от чиято смърт изминаха две години, след като колата му беше смазана на столично кръстовище. Според младежкото дръзновение на 35-годишният вносител Симеон Ставрев от „Демократична България“ мотивите за такава чест са ясни: „Милен Цветков остави ярка следа в обществения живот на страната и града ни. Целият му професионален журналистически път е преминал в телевизии и радиа, които се намират на територията на София.“
Дали Цветков заслужава или не на негово име да е кръстена улица, вече е минало. Решено е. Вижте мотивите – човекът заслужава, защото „целият му професионален път е преминал в София“. Колкото до ярката следа, ще оставим на историята да я съизмери с българите, оставили наистина запомняща се следа с делата си, а не само заради местообитанието си.
Мисля, че въпросната следа се е превърнала в ярка такава заради невежеството на вносителя. Вероятно в паметта му няма по-стойностни журналисти или личнос­ти. Само този спомен се е запазил от неговия пубертет и съзряване. Иначе можеше да предложи и Емил Трифонов-Кембъла, телевизионен и радиоводещ, поет, художник, музикант, загинал при катастрофа на „Цариградско шосе“ на 17 март 2007 г. Да, но той не отговаря на критерия, работил е не само в София.
Димитър Цонев с какво е по-непригоден за да носи софийска улица името му?
Можеше да е Боян Трайков, бивш директор на БТА, също покойник, след като смъртта е необходимо изискване. Този журналист направи много в защита на България и Сергей Антонов, обвинен за покушението срещу папа Йоан Павел Втори. Кой го помни, това е толкова отдавна. Вносителят Ставрев не е бил роден през 1981 г. А сега за всичко си има Гугъл, защо да си затормозяваш сивото вещество с мисловни усилия. Както е тръгнало, бъдещето може и да превърне способността на мозъка да разсъждава и помни в рудиментарна ненужност.
Невежеството е заразно и води до загуба на достойнство заради липса на спомен какво са направили хора преди теб.
Много пъти пиша, че Сергей Антонов е мъченик на съвременна България, който не предаде родината си, независимо на какви психотропни мъчения беше подложен в италианския затвор. Ако беше поддал и продал родината си, България вовеки веков щеше да е позорно петно на картата на човечеството. Но Сергей Антонов не заслужава честта на негово име да се кръсти дори завой, камо ли улица. А на безродника Димитрий Паница, подел и осъществил най-лъжовната кампания срещу България за атентата срещу папата, измислил „Българската следа“, която цял свят помни, улица срещу парламента кръстиха през март 2019 г. Същият този Столичен общински съвет. Невежеството е недъг, който убива достойнството.
Достойнството на произхода е непотребно там, където господства невежеството.
Лошото е, че в душевността на народа ни си съжителстват в разбирателство невежеството, овчедушието, безхаберието и не остава почти никакво място за достойнството. Което е много опасно, защото многото търпение избухва в безконтролна агресия.
Радев и Борисов сякаш са се наговорили да залъгват народа как моментът бил най-неподходящият за избори. Заради войната. Народът на България от сто години воюва сам със себе си. Без война се самоунищожаваме. Кога да са изборите? Когато настоящите грабители ни доведат до нова национална катастрофа?
Колкото по-скоро са изборите, толкова по-малко ще са пораженията и вредите за народа и държавата. Защото народът може и да не е съвсем наясно с това що е достойнство, иначе нямаше да сътвори мъдростта „преклонена глава сабя не я сече“, но има лошата черта овчедушното му търпение да избухне с човекоунищожителна агресия. Не един и два пъти са го преживели предците ни през 20 век. Оранжев терор, бял терор, червен терор – тежък данък на смъртта сме платили.
Да ви припомня, че в хороскопа за 2022 година съществуват планетарни аспекти, подтикващи към изблик на народната агресия, и не е сигурно, че сега управляващите ще избегнат възмездието.
Мисля си, че е по-добре да вървим към избори. Есента е таман навреме.
Коланче за Божие инвитро Завещанието – като непоискано добро
Светлана Тилкова - Алена
Завършила е международни икономически отношения и икономическа журналистика във ВИИ „Карл Маркс - сега УНСС. Дълги години е практикувала професията у нас и в чужбина. Изучава номерология от 1971 година, а астрология от 1977 г. При двумесечния си престой в Япония в източната и в класическата астрология я въвежда японски астролог. В периода 1983-1984 година изучава редовно астрология и психоанализа в САЩ – Ню Йорк, когато за първи път среща своята учителка Линда Гудман. През 1993 Линда Гудман й поставя задачата да продължи изследванията си и да развива науката номерология и по-специално кармичната номерология и кармичната астрология. Алена е автор на 78 книги и повече от 240 хиляди хороскопи. Създател и автор на сп. „Кармичният кръг“ излизащо всеки месец от януари 2001 година. От 26 ноември 1999 година е единствената българка член на Германския съюз на астролозитe - DAV. От 8 август 2006 година е член на Международната астрологична асоциация ISAR , а от 2015 година е член и на Американския астрологичен съюз. На 26 януари 2010 година с решение на Германският астрологичен съюз, е избрана да оглави българският филиал на Германският астрологичен съюз и да бъде негов председател. --- Wiki
Честит рожден ден НА...
сеп. 25, 2022 Коментарите са изключени за Честит рожден ден НА РОДЕНИТЕ НА 25 СЕПТЕМВРИ!
ДНЕВЕН ХОРОСКОП ЗА 25...
сеп. 25, 2022 Коментарите са изключени за ДНЕВЕН ХОРОСКОП ЗА 25 СЕПТЕМВРИ 2022 г.
Материали от тази категория
сеп. 01, 2022 Коментарите са изключени за Жалкарите около нас
юли 01, 2022 Коментарите са изключени за От траките започва Европа
ДНЕВЕН ХОРОСКОП ЗА 25 СЕПТЕМВРИ 2022 г.
25 сеп. 2022 Коментарите са изключени за ДНЕВЕН ХОРОСКОП ЗА 25 СЕПТЕМВРИ 2022 г.
Отново избори по време на ретрограден...
12 сеп. 2022 Коментарите са изключени за Отново избори по време на ретрограден Меркурий
Ритуал за влюбване говори с мъртвите
03 сеп. 2022 Коментарите са изключени за Ритуал за влюбване говори с мъртвите
18 февр. 2013 42
Орешарски премиер? С колко ли ще...
13 май 2013 40
02 юни 2013 36
06 мар. 2013 34
пазиш си я в портмонето и не я харчиш, ако не се ...
А какво се прави с парата? Благодаря!...
Здравейте Алена как мога да се свържа с вас?Преди...
За корона вируса имам по-особено мнение, защото б...
Списание "Кармичният кръг", както и всички книги на Светлана Тилкова - Алена, може да намерите и в нашата ОНЛАЙН КНИЖАРНИЦА
За повече информация, ЦЪК ТУК
– за електронния вариант, ЦЪК ТУК
– за хартиения вариант, ЦЪК ТУК
За повече информация относно най-често задаваните въпроси от потребители на сайта, ЦЪК ТУК
София 1000, п.к. 113
Централен офис (онлайн магазин)
гр. София. ж.к. Лозенец, ул. Лозенска планина 1
+359 888 774 265
За връзка по имейл: ЦЪК ТУК
2019 "АРОС Груп" ООД. Всички права запазени.
Ние използваме бисквитки, за да ви дадем най-доброто изживяване на нашия уебсайт.
Можете да научите повече за това кои бисквитки използваме или да ги изключите в НАСТРОЙКИ.
Close GDPR Cookie Settings
Бисквитки на трети страни
Във връзка с Регламент (ЕС) 2016/679, е необходимо да декларирате съгласието си да събираме, обработваме и съхраняваме личните данни, които можете да подадете при използването на предоставените в интернет страницата на "Арос Груп" ООД услуги, в съответствие с нашата Политика за поверителност и за защита на личните данни, както и да приемете нашата Политика за  бисквитки (cookies), която е минимална и включва само бисквитки, нужни за основната функционалност на сайта, преди да можете да продължите.
Задължителните бисквитки трябва да бъдат активирани по всяко време, така че да можем да запазим вашите предпочитания за настройки на бисквитките.
Enable or Disable Cookies
Ако деактивирате тези бисквитки, няма да можем да запазим вашите предпочитания. Това означава, че всеки път, когато посещавате този уебсайт, ще трябва отново да активирате или деактивирате бисквитките.
Бисквитки на трети страни
Този уебсайт използва Google Анализ за събиране на анонимна информация, като например броя на посетителите на сайта и най-популярните страници.
Поддържането на тези бисквитки ни помага да подобрим нашия уебсайт.
Enable or Disable Cookies
Моля, първо разрешете строго необходимите бисквитки, за да можем да запазим вашите предпочитания.
Прочетете повече относно нашата Политика за бисквитките (cookies).
Включи всички Запази промените